Raudonoji varnauogė
Raudonoji varnauogė (Empetrum rubrum) – erikinių (Ericaceae) šeimos augalų rūšis. Paplitusi Patagonijoje, Ugnies Žemėje, Folklando (Malvinų) salose, Tristano da Kunjos salose. Tai iki 80 cm aukščio krūmokšnis. Žiedai smulkūs, raudoni, sudaryti iš 6 vainiklapių. Vaisius – raudona valgoma uoga. Šios uogos dera gausiai, todėl augalas dekoratyvus. Turi tonizuojančių savybių. Raudonoji varnauogė auga atvirose vietose – pakrantėse, ant kalnų šlaitų iki pat medžių ribos. Taip pat auga pelkėse, atviruose notofagų miškuose. Atspari šalčiams, vėjui, sniegui. Argentinoje ir Čilėje augalas žinomas kaip isp. murtilla de Magallanes, brecillo, uvilla, Folklando (Malvinų) salose – angl. red crowberry, diddle-dee. Požymiai Raudonoji varnauogė Folklando salose Uoga ir lapai iš arti Ant akmenų su uogomis